روضہ امام رضا ع کی نے زائرین حسینی کے لئے خاص اہتمام کیا

امام رضا علیہ السلام کے روضہ کی طرف سے اربعین حسین کے زائروں کی خدمت کے لئے متعدد موکب نصب کئے گئے ہیں ۔

خبر کا کوڈ: ۴۲۴۲۴۴

تاریخ: ۰۳ بهمن ۲۰۱۶ - ۲۳:۱۲

رسا نیوز ایجنسی کی رپورٹ کے مطابق آستان قدس رضوی کے معاونین اور مشاوروں کی کمیٹی میں ایک میٹنگ کے دوران مصطفیٰ خاکسار قھرودی نے وضاحت دیتے ہو ئے کہا: اس موکب کے لئے وقف کی زمین کی مساحت 40 ہزار مربع میٹر ہے اوراس وقت تک 8 ہزار مربع میٹر پر بلڈنگ بنائی گئی ہے جس میں 5 ہزار زائرین کی رہائش اور طعام کا انتظام ہے ۔

انہوں نے وضاحت دیتے ہوئے کہا: آستان قدس رضوی کے متولی کو منصوب کرتے وقت رھبر معظم انقلاب کی طرف سے بیان کئے گئے 7 مھم نکات کو مد نظر رکھتے ہوئے اس سال سید الشہداء کے چہلم منانے کے لئے آںے والے زائرین کی خدمت کریں گے۔

ادارہ آستان قدس رضوی میں مستضعفین کو امداد دینے والی کمیٹی کے اسسٹنٹ نے مشہد مقدس اور اس کے اطراف میں محروم مناطق اور دیہاتوں میں آیت اللہ رئیسی اور آستان قدس رضوی کے مسئولین کے دوروں کی طرف اشارہ کرتے ہوئے کہا: ان علاقوں میں حاضر ہونا اور ان کی درخواستوں کی پیگری اور ان کے مطالبات کا حل کرنا اوربقول امام خمینیؒ انقلاب کے حقیقی وارث یہ افراد ہیں ۔

انہوں نے کہا: اسلامی حکومت میں غربت اور محرومیت کا خاتمہ اس وقت ممکن ہے جب تمام مسئولین کو اس چیز کا احساس ہو گا اور وہ ان چیزوں کو ختم کرنے میں شرکت کریں گے۔

خاکسار نے وضاحت دیتے ہوئے کہا: جب سے یہ کمیٹی بنی ہے ہم اسی کوشش میں ہیں کہ جتنا ہو سکے لوگوں کی مشکلات کو حل کیا جائے ۔

انہوں نے مختلف کمیٹیوں اور مؤسسوں سے ملکی اور صوبائی سطح پرہونے والے جلسات کی طرف اشارہ کرتے ہوئے کہا: اگر تمام ملکی اور صوبائی مؤسسات اور کمیٹیوں میں یہ فکر بیدار ہو جائے تو یقیناً ہم اپنے اھداف تک پہنچ سکتے ہیں۔

آخرمیں انہوں نے کہا: ہم امید کرتے ہیں کہ اس ملک کے تمام خدمتگزار اور مسئولین ان محروم مناطق میں ان مسائل کو ختم کرنے ہماری لئے مددگار ثابت ہوں گے اور ایک دن وہ آئے جب یہ دیکھیں گے کہ تمام یہ مشکلات ختم ہو چکی ہیں۔/۹۸۹/ف۹۴۰/